**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Nadlimitná zákazka - verejná súťaž podľa § 66 ods. 7 druhej vety zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s predpokladanou hodnotou zákazky vo výške **415 000** EUR bez DPH. Zákazka nie je rozdelená na časti.

**Názov zákazky: Združená dodávka zemného plynu**

**Identifikácia verejného obstarávateľa/Centrálnej obstarávacej organizácie:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | ............................................. Ing. František Drgoň, úsek vnútornej správy.............................................Ing. Jaroslava Šipkovská, vedúca úseku vnútornej správy  |
|  |  |
| Za súlad súťažných podkladov so zákonom o verejnom obstarávaní: | .............................................Ing. Miroslav Lalík, odbor verejného obstarávania |
| Schválil: | .............................................Mgr. Marek Motyka, vedúci odboru verejného obstarávania.............................................JUDr. Peter Bročka, LLM..Primátor mesta |

OBSAH

[A. Podmienky súťaže 3](#_Toc50380440)

[A.1 Komunikácia 3](#_Toc50380441)

[1. Komunikácia medzi verejným obstarávateľom a záujemcami/uchádzačmi 3](#_Toc50380442)

[A.2 Predkladanie ponuky a jej obsah 4](#_Toc50380443)

[2. Predkladanie ponuky 4](#_Toc50380444)

[3. Obsah ponuky 5](#_Toc50380445)

[4. Rozdelenie zákazky na časti 6](#_Toc50380446)

[5. Zábezpeka 6](#_Toc50380447)

[A.3 Otváranie a vyhodnocovanie ponúk 7](#_Toc50380448)

[6. Otváranie ponúk 7](#_Toc50380449)

[7. Vyhodnotenie splnenia podmienok účasti a vyhodnocovanie ponúk 7](#_Toc50380450)

[A.4 Ukončenie súťaže 7](#_Toc50380451)

[8. Informácia o výsledku vyhodnotenia ponúk 7](#_Toc50380452)

[9. Súčinnosť úspešného uchádzača potrebná na uzavretie zmluvy/rámcovej dohody 7](#_Toc50380453)

[10. Uzavretie zmluvy/ rámcovej dohody 8](#_Toc50380454)

[A.5 Ostatné 8](#_Toc50380455)

[11. Zdroj finančných prostriedkov 8](#_Toc50380456)

[12. Skupina dodávateľov 8](#_Toc50380457)

[13. Variantné riešenie 8](#_Toc50380458)

[14. Zoznam verejných obstarávateľov/odberateľov 9](#_Toc50380459)

[B. Návrh rámcovej zmluvy 10](#_Toc50380460)

[C. Opis predmetu zákazky 28](#_Toc50380461)

[1. Názov predmetu zákazky 28](#_Toc50380462)

[2. Opis predmetu zákazky 28](#_Toc50380463)

[D. Kritériá na vyhodnotenie ponúk a spôsob ich uplatnenia 30](#_Toc50380464)

[1. Kritériá na vyhodnotenie ponúk 30](#_Toc50380465)

[2. Spôsob uplatnenia kritérií 30](#_Toc50380467)

[E. Návrh na plnenie kritéria 31](#_Toc50380468)

[F. Súhlas uchádzača s obsahom návrhu rámcovej dohody 32](#_Toc50380469)

[G. Podiel zákazky zadaný subdodávateľom 33](#_Toc50380470)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
			1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
			2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
			3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
			4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
			2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
			3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
			4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
			5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
			6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).
			7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
			1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
			2. Uchádzač predkladá ponuku v elektronickej podobe v lehote na predkladanie ponúk**. Lehota na predkladanie ponúk je do 19.10.2020 do 08.30 hod**. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
			3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
			4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
			5. Ak ponuka obsahuje dôverné informácie, uchádzač ich v ponuke viditeľne označí.
			6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
			7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
			8. Ponuka uchádzača predložená po uplynutí lehoty na predkladanie ponúk sa elektronicky neotvorí.
			9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
			10. **Uchádzači sú svojou ponukou viazaní do uplynutia lehoty viazanosti ponúk, ktorá je do 31.03.2021.**
			11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
		2. Obsah ponuky
			1. Uchádzač predloží doklady preukazujúce splnenie podmienok účasti určených verejným obstarávateľom v oznámení o vyhlásení verejného obstarávania, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED). Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
			2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu rámcovej dohody podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
			3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu na plnenie kritériá.
			4. Uchádzač uvedenie podiel zákazky, ktorý má uchádzač v úmysle zadať subdodávateľom, navrhovaných subdodávateľov a predmety subdodávok podľa vzoru uvedeného v časti G. týchto súťažných podkladov.
			5. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
			6. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
			7. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
			8. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
			9. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.
		3. Rozdelenie zákazky na časti
			1. Zákazka nie je rozdelená na časti.
			2. Ponuka musí byť predložená na celý rozsah predmetu zákazky a na všetky položky predmetu zákazky.
		4. Zábezpeka
			1. Verejný obstarávateľ vyžaduje, aby uchádzač v lehote viazanosti ponúk (bod. 2.10) zabezpečil viazanosť svojej ponuky zábezpekou vo výške 15 000,00 EUR (slovom päťnásťtisíc EUR). Zábezpeka je v zmysle § 46 ods. 1 ZVO poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke.
			2. Banková záruka. Poskytnutie bankovej záruky sa riadi ustanoveniami § 313 až § 322 zákona

č. 513/1991 Zb. Obchodného zákonníka. Záručná listina bude vystavená bankou alebo pobočkou zahraničnej banky. Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka. Zo záručnej listiny vystavenej bankou musí vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky ponuky v prospech verejného obstarávateľa, že banková záruka sa použije na úhradu zábezpeky ponuky v stanovenej výške (bod 5.1 súťažných podkladov) a že banka sa zaväzuje zaplatiť vzniknutú pohľadávku do 5 pracovných dní od doručenia výzvy verejného obstarávateľa na zaplatenie, a to na účet verejného obstarávateľa uvedený vo výzve na zaplatenie. Doba platnosti bankovej záruky musí byť najmenej do **31.03.2021**. **Bankovú záruku doručí uchádzač verejnému obstarávateľovi** v lehote na predkladanie ponúk, a to v listinnej forme – v jej originálnom vyhotovení, , ak z jej obsahu vyplýva, že vrátením jej originálneho listinného vyhotovenia banke táto záruka zaniká.

* + - 1. Zloženie finančných prostriedkov na účet verejného obstarávateľa v banke. Finančné prostriedky v stanovenej výške (bod 5.1 súťažných podkladov) musia byť zložené na účet verejného obstarávateľa vedeného v banke: **Všeobecná úverová banka (VÚB), SR, číslo účtu: SK23 0200 0000 3500 2692 5212, s uvedením variabilného symbolu: IČO** uchádzača (v prípade skupiny dodávateľov IČO vedúceho člena skupiny dodávateľov), s uvedením konštantného symbolu: 0558 a s uvedením správy pre prijímateľa: „Zemný plyn“. Finančné prostriedky musia byť pripísané na účte verejného obstarávateľa najneskôr do uplynutia lehoty na predkladanie ponúk.
			2. Poistenie záruky. Poistenie záruky sa riadi ustanoveniami zákona č 39/2015 Z. z. o poisťovníctve. Poistenie záruky môže byť vystavené poisťovňou alebo pobočkou zahraničnej poisťovne. Z poistenia záruky vystavenej poisťovňou, resp. z poistnej zmluvy musí vyplývať, že poisťovňa uspokojí verejného obstarávateľa za uchádzača v prípade, ak uchádzač v lehote viazanosti ponúk odstúpi od svojej ponuky alebo neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods. 8 až 15 ZVO. Poistenie záruky musí byť vystavené vo výške podľa bodu 5.1 týchto súťažných podkladov a musí obsahovať záväzok poisťovne zaplatiť vzniknutú pohľadávku do 5 pracovných dní od doručenia výzvy verejného obstarávateľa na zaplatenie, a to na účet verejného obstarávateľa uvedený vo výzve na zaplatenie. Doba platnosti poistenia záruky musí byť najmenej do **31.03.2021.** **Poistenie záruky doručí uchádzač verejnému obstarávateľovi** v lehote na predkladanie ponúk, a to v listinnej forme – v jej originálnom vyhotovení, , ak z jej obsahu vyplýva, že vrátením jej originálneho listinného vyhotovenia poisťovni táto záruka zaniká**.**
			3. Verejný obstarávateľ uvoľní alebo vráti uchádzačovi zábezpeku do siedmich dní odo dňa:
* uplynutia lehoty viazanosti ponúk,
* márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky, alebo
* uzavretia rámcovej dohody.

## Otváranie a vyhodnocovanie ponúk

* + 1. Otváranie ponúk
			1. Otváranie ponúk sa uskutoční elektronicky v mieste a čase uvedenom v oznámení o vyhlásení verejného obstarávania prostredníctvom systému JOSEPHINE.
			2. Otváranie ponúk bude verejné.
			3. Otvárania ponúk sa môže zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Fyzická osoba zastupujúca uchádzača sa preukáže identifikačným dokladom a listinným oprávnením konať za uchádzača.
			4. Na otváraní ponúk budú zverejnené informácie podľa § 52 ods. 2 ZVO.
		2. Vyhodnotenie splnenia podmienok účasti a vyhodnocovanie ponúk
			1. Pri tejto verejnej súťaži verejný obstarávateľ postupuje podľa § 66 ods. 7 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
			2. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40,
			§ 53).

## Ukončenie súťaže

* + 1. Informácia o výsledku vyhodnotenia ponúk
			1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
		2. Súčinnosť úspešného uchádzača potrebná na uzavretie zmluvy/rámcovej dohody
			1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie rámcovej dohody tak, aby mohla byť uzavretá do 10 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
			2. Verejný obstarávateľ v súlade s § 11 ZVO neuzavrie rámcovú dohodu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
			3. Verejný obstarávateľ vyžaduje, aby úspešný uchádzač najneskôr v čase uzavretia  rámcovej dohody aktualizoval zoznam subdodávateľov predložený v ponuke tak, aby tento obsahoval všetkých známych subdodávateľov v čase uzatvárania rámcovej dohody a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
		3. Uzavretie zmluvy/ rámcovej dohody
			1. Verejný obstarávateľ ako centrálna obstarávacia organizácia v rámci tohto postupu verejného obstarávania poskytuje centralizovanú činnosť podľa § 15 ods. 1 písm. b) ZVO pre verejných obstarávateľov podľa bodu 14. týchto súťažných podkladov. Výsledkom postupu verejného obstarávania bude uzavretie rámcovej dohody s  úspešným uchádzačom s hodnotou vo výške predpokladanej hodnoty tejto zákazky uvedenej v záhlaví týchto súťažných podkladov. Výška predpokladaného objemu odberu zemného plynu za 12 mesiacov je uvedená v prílohe č. 1 k týmto súťažným podkladom a vychádza z priemernej spotreby plynu verejným obstarávateľom a verejnými obstarávateľmi podľa bodu 14. týchto súťažných podkladov za rok 2019.
			2. Trvanie rámcovej dohody je stanovené na 24 mesiacov od nadobudnutia jej účinnosti alebo do vyčerpania hodnoty rámcovej dohody, podľa toho, ktorá okolnosť nastane skôr. Na základe rámcovej dohody a podľa podmienok v nej určených budú verejný obstarávateľ a verejní obstarávatelia podľa bodu 14. týchto súťažných podkladov uzatvárať s úspešným uchádzačom zmluvy o dodaní tovaru, podľa ktorých bude konkrétny verejný obstarávateľ objednávateľom tovaru a úspešný uchádzač bude dodávateľom tovaru.
			3. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu rámcovej dohody, ktorý je uvedený v časti B. týchto súťažných podkladov.
			4. Uzavretá rámcová dohoda nesmie byť v rozpore so súťažnými podkladmi a s ponukou predloženou úspešným uchádzačom.
			5. Verejný obstarávateľ môže uzavrieť rámcovú dohodu s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
			1. Zákazka bude financovaná z finančných prostriedkov verejného obstarávateľa, resp. verejných obstarávateľov podľa bodu 14. týchto súťažných podkladov.
			2. Žiaden z verejných obstarávateľov neposkytuje zálohy ani preddavky na úhradu nákladov spojených s plnením zmluvy o dodaní tovaru. Platobné podmienky sú uvedené v návrhu zmluvy o dodaní tovaru v časti B.  týchto súťažných podkladov.
		2. Skupina dodávateľov
			1. Skupina dodávateľov sa v zmysle § 2 ods. 5 ZVO považuje za uchádzača.
			2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu rámcovej dohody a komunikácie.
			3. Ak by ponuka skupiny dodávateľov bola prijatá, verejný obstarávateľ za účelom riadneho plnenia rámcovej dohody požaduje, aby účastníci tejto skupiny uzavreli medzi sebou dohodou o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie rámcovej dohody.
		3. Variantné riešenie
			1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
		4. Zoznam verejných obstarávateľov/odberateľov

Správa kultúrnych a športových zariadení v Trnave

* AŠK
* FK Lokomotíva
* ŠK Modranka

Stredisko sociálnych služieb v Trnave

STEFE v Trnave

Zariadenie pre seniorov v Trnave

ZŠ a MŠ Gorkého 21 v Trnave

ZŠ a MŠ J.Bottu v Trnave

ZŠ s MŠ Nám. SUT 15 v Trnave

ZŠ MŠ Atómová v Trnave

ZŠ MŠ I.Krasku v Trnave

ZŠ MŠ Kornela Mahra v Trnave

ZŠ MŠ Kubinu v Trnave

ZŠ MŠ Spartakovská v Trnave

ZŠ MŠ Vančurova v Trnave

Základná umelecká škola M. Sch. Trnavského v Trnave

# Návrh rámcovej zmluvy

**Rámcová dohoda o dodávke zemného plynu**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov, zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a zákona č. 251/2012 Z. z. o energetike a o zmene a doplnení niektorých zákonov v znení neskorších predpisov.

**Článok I.**

**Zmluvné strany**

**1.1. Objednávateľ**

Obchodné meno: Mesto Trnava

Sídlo: Hlavná 1, 91771 Trnava, Slovenská republika

IČO: 00313114

DIČ:

zastúpený: JUDr. Peter Bročka, LL.M, primátor mesta

osoby oprávnenie na rokovanie

vo veciach Zmluvy: ........................

Osoba oprávnená rokovať vo

veciach technických: ........................

Telefón: ........................

Email: ........................

(ďalej len ako „Objednávateľ“)

**1.2. Dodávateľ:**

Obchodné meno:

Sídlo:

Korešpondenčná adresa:

Zastúpený:

IČO:

DIČ:

IČ DPH:

Údaj o zápise: Povolenie Úradu pre reguláciu sieťových odvetví na predmet podnikania

v plynárenstve: č. .......................

Bankové spojenie: ..........................

Číslo účtu v tvare IBAN: ..........................

Zapísaný v: ..........................

Osoba oprávnená rokovať vo

veciach zmluvných: ..........................

Osoba oprávnená rokovať vo

veciach technických: ..........................

(ďalej len ako „dodávateľ“)

**Článok II.**

**Základné ustanovenia**

2.1 Objednávateľ uskutočnil verejné obstarávanie na predmet zákazky "Združená dodávka zemného plynu" verejné obstarávanie postupom verejnej súťaže v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) vyhlásenej vo Vestníku verejného obstarávania č. .........., dňa .............. pod značkou .........

2.2 Odberatelia podľa prílohy č. 1 tejto rámcovej dohody sú oprávnení uzatvoriť Zmluvu o dodaní tovaru podľa § 269 ods. 2 zákona č. 513/1991 Zb. Obchodný zákonník v znení neskorších predpisov s Dodávateľom, ktorej návrh je prílohou č. 3 tejto rámcovej dohody.

2.3 V súlade s § 47 ods. 8 zákona č. 251/2012 Z. z. o energetike a o zmene niektorých zákonov v znení neskorších predpisov (ďalej len „zákon č. 251/2012 Z. z.“) sa zmluvou o združenej dodávke plynu zaväzuje dodávateľ zemného plynu dodávať odberateľom zemný plyn v dohodnutom množstve, zabezpečiť distribúciu plynu do odberných miest odberateľov vrátane súvisiacich služieb a prevziať za odberateľov zodpovednosť za odchýlku a odberatelia plynu sa zaväzujú zaplatiť dodávateľovi plynu zmluvnú cenu.

**Článok III.**

**Predmet rámcovej dohody a realizačnej zmluvy**

3.1 Predmetom tejto rámcovej dohody je dojednanie podmienok, za ktorých budú odberatelia na základe tejto rámcovej dohody zadávať jednotlivé zákazky a dojednanie základných zmluvných podmienok pre realizáciu dodávok zemného plynu dodávateľom, zabezpečenie distribúcie zemného plynu vrátane súvisiacich služieb a prevzatie zodpovednosti za odchýlku za odberateľov (t. j. „združená dodávka zemného plynu“), a to na základe písomných realizačných zmlúv o združenej dodávke zemného plynu (ďalej len „realizačná zmluva“) uzatvorených medzi dodávateľom v zmysle čl. IV tejto rámcovej dohody a jednotlivými odberateľmi pre ich odberné miesta.

3.2 Predmetom realizačnej zmluvy je záväzok dodávateľa v zmluvnom období (dva kalendárne roky – 2021 a 2022):

a) dodávať zemný plyn v kvalite stanovenej príslušnými platnými všeobecne záväznými právnymi predpismi (napríklad zákon č. 251/2012 Z. z., zákon č. 250/2012 Z. z. o regulácii v sieťových odvetviach v znení neskorších predpisov (ďalej len „zákon č. 250/2012 Z. z.“), vyhláška Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov (ďalej len „V 24/2013“)) a v dohodnutom ročnom zmluvnom množstve (t. j. predpokladaný ročný odber zemného plynu - predpokladané množstvo) do odberných miest odberateľa,

b) zabezpečiť pre odberateľa prístup do príslušnej distribučnej siete, distribúciu plynu v kvalite garantovanej technickými podmienkami prevádzkovateľa distribučnej siete, systémové služby a ostatné služby spojené s použitím siete a s distribúciou a prepravou plynu (ďalej len „distribučné služby“) do jednotlivých odberných miest odberateľa,

c) prevziať za odberateľa zodpovednosť za odchýlku za jeho odberné miesta voči zúčtovateľovi odchýlok.

3.3 Odberateľ sa zaväzuje za združenú dodávku plynu zaplatiť cenu dohodnutú v realizačnej zmluve uzatvorenej v súlade s rámcovou dohodou.

**Článok IV.**

**Zadávanie zákaziek**

4.1 Jednotliví odberatelia uzatvoria s dodávateľom realizačné zmluvy v súlade s touto rámcovou dohodou*.*

**Článok V.**

**Miesto dodania, termín a zmena odberných miest**

5.1 Miestom dodania predmetu zákazky „Združená dodávka zemného plynu“ sú jednotlivé odberné miesta odberateľov uvedené v prílohe č. 1 rámcovej dohody.

5.2 Pre zamedzenie pochybností dodávateľ vyhlasuje, že berie na vedomie, že v dôsledku organizačných zmien jednotlivých odberateľov, zmien všeobecne záväzných právnych predpisov alebo zmenou energetických zariadení a zmenou ich prevádzky (napríklad v dôsledku rekonštrukcie) môže dôjsť k zmene počtu odberných miest, ako aj odobraného množstva plynu. Dodávateľ sa zaväzuje, že na pokyn odberateľa zabezpečí všetky potrebné náležitosti s prihlásením alebo zrušením odberného miesta u prevádzkovateľa distribučnej siete.

5.3 V prípade zmeny počtu odberných miest alebo dohodnutého množstva plynu v zmysle bodu 5.2 tohto článku rámcovej dohody nie je potrebné uzatvoriť dodatok k tejto rámcovej dohode; povinnosť uzatvoriť dodatok k príslušnej realizačnej zmluve tým nie je dotknutá.

5.4 Termín začatia dodávky plynu je od 1.1.2021 /06:00 hod./, ak nie je v realizačnej zmluve dohodnuté inak.

**Článok VI.**

**Podmienky dodávky zemného plynu a zabezpečenie distribúcie zemného plynu**

6.1 Dodávateľ sa zaväzuje dodávať zemný plyn do odberných miest odberateľov v množstve a čase podľa potrieb jednotlivých odberateľov, v kvalite garantovanej technickými podmienkami distribučnej siete a zabezpečiť u prevádzkovateľa distribučnej siete pre odberné miesta odberateľov distribučné služby. Distribučné služby sa uskutočňujú v súlade s platnými všeobecne záväznými právnymi predpismi a v kvalite podľa technických podmienok prístupu a pripojenia do siete prevádzkovateľa distribučnej siete.

6.2 Dodávka zemného plynu na základe realizačnej zmluvy je garantovaná. Za skutočne dodané množstvo plynu sa považujú hodnoty podľa údajov určeného meradla, ktoré poskytuje prevádzkovateľ distribučnej siete. Za správnosť nameraného množstva dodaného zemného plynu a kvalitu v odbernom mieste odberateľa zodpovedá prevádzkovateľ distribučnej siete. Dodávka zemného plynu je splnená prechodom určeným meradlom.

6.3 Odberateľ je povinný akceptovať prevádzkový poriadok prevádzkovateľa distribučnej siete, ako aj technické podmienky distribučnej siete v zmysle zákona č. 251/2012 Z. z.

6.4 Dodávateľ zemného plynu je povinný dodať zemný plyn a zabezpečiť distribúciu zemného plynu odberateľovi iba za podmienky, ak je odberné miesto odberateľa zemného plynu pripojené k distribučnej sieti prevádzkovateľa distribučnej siete.

6.5 Meranie dodávok zemného plynu, vrátane vyhodnocovania výsledkov merania zabezpečí prevádzkovateľ distribučnej siete.

6.6 Odberateľ je povinný umožniť prevádzkovateľovi distribučnej siete prístup k meraciemu zariadeniu za účelom kontroly, odpočtu, údržby, výmeny, montáže alebo odobratia meracieho zariadenia.

6.7 Ak odberateľ zistí, že meracie zariadenie je poškodené alebo nefunkčné, vyzve v zmysle prevádzkového poriadku prevádzkovateľa distribučnej siete na jeho opravu resp. výmenu.

6.8 V prípade poruchy určeného meradla alebo mimo určeného termínu odpočtu, sa množstvo odobratého plynu v odbernom mieste Odberateľa určí v súlade s podmienkami prevádzkovateľa distribučnej siete uvedenými v Prevádzkovom poriadku. Ak k dohode nedôjde, určí sa odber plynu:

6.8.1 výpočtom množstva plynu podľa priemeru množstva plynu nameraného za posledné porovnateľné obdobie, kedy určené meradlo, resp. odpočet údajov prebehol bez nežiaducich vplyvov, a teda meradlo meralo správne,

6.8.2 podľa spotreby rovnakého obdobia predchádzajúceho roka, s prihliadnutím na prípadné zmeny v počte a príkone spotrebičov,

6.8.3 podľa porovnateľnej spotreby v budúcom období.

6.9 Dôvody výmeny určeného meradla môžu byť najmä: 6.9.1 výmena určeného meradla pred skončením platnosti overenia,

6.9.2 výmena určeného meradla pri požiadavke na preskúšanie určeného meradla,

6.9.3 výmena určeného meradla, ak nastala porucha na určenom meradle,

6.9.4 výmena určeného meradla z dôvodu zmeny zmluvných podmienok.

6.10 Pri riešení stavu núdze a obmedzujúcich opatreniach zamedzujúcich ich vzniku sú dodávateľ a odberateľ povinní postupovať podľa všeobecne záväzných právnych predpisov (napríklad vyhláška Ministerstva hospodárstva Slovenskej republiky č. 416/2012 Z. z., ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a opatrení zameraných na odstránenie krízovej situácie).

6.11 Štandardy kvality sú upravené v § 5 a nasl. vyhlášky ÚRSO č. 278/2012 Z. z., ktorou sa ustanovujú štandardy kvality uskladňovania plynu, prepravy plynu, distribúcie plynu a dodávky plynu v platnom znení (ďalej len „V 278/2012“), ich dodržiavanie je vynucované i prostredníctvom inštitútu kompenzačnej platby v zmysle § 8 až 12 V 278/2012, pričom sledovanie, evidovanie a vyhodnocovanie je uvedené v § 13 V 278/2012.

6.12 V prípade prerušenia alebo obmedzenia dodávky zemného plynu z dôvodu havárie alebo poruchy na plynových zariadeniach distribučnej siete alebo z akéhokoľvek iného dôvodu sa dodávateľ zaväzuje vyvinúť všetko nevyhnutné úsilie, aby v súčinnosti s prevádzkovateľom distribučnej siete obnovil dodávku a distribúciu plynu do odberných miest odberateľa. Týmto nie je dotknutá povinnosť odberateľa strpieť obmedzenia pri vyhlásení stavu núdze podľa § 21 zákona č. 251/2012 Z. z. Odberateľ je povinný postupovať v prípade hroziaceho alebo existujúceho stavu núdze podľa príslušných všeobecne záväzných právnych predpisov a Havarijného plánu, ktorý je súčasťou Technických podmienok prevádzkovania distribučnej siete prevádzkovateľa distribučnej siete a poskytnúť súčinnosť prevádzkovateľovi distribučnej siete. V prípadoch neoprávneného prerušenia dodávky a distribúcie zemného plynu zo strany dodávateľa je odberateľ oprávnený účtovať zmluvnú pokutu v zmysle článku XI. bodu 11.1 tejto rámcovej dohody.

6.13 Dodávka plynu do odberného miesta odberateľa plynu môže byť prerušená alebo obmedzená v prípadoch a za podmienok stanovených v zákone o energetike a v súvisiacich predpisoch. V prípade plánovaného obmedzenia alebo prerušenia distribúcie plynu je Dodávateľ v súlade so zákonom o energetike, povinný oznámiť odberateľovi plynu 15 dní vopred začiatok obmedzenia, skončenie obmedzenia alebo prerušenia distribúcie plynu.

6.14 Ak dodávateľ zistí skutočnosti, že nebude v budúcnosti schopný plniť si povinnosti vyplývajúce mu z tejto rámcovej dohody, je povinný oznámiť túto skutočnosť splnomocnenému odberateľovi najneskôr 30 kalendárnych dní pred predpokladanou stratou schopnosti plniť si svoje zmluvné a zákonné povinnosti. V prípade nesplnenia si tejto oznamovacej povinnosti majú odberatelia právo účtovať zmluvnú pokutu v zmysle článku XI. bodu 11.2 tejto dohody.

6.15 Dodávka poslednej inštancie sa začína dňom nasledujúcim po dni, keď dodávateľ plynu stratil spôsobilosť dodávať plyn a bola dodávateľovi plynu poslednej inštancie oznámená táto skutočnosť.

6.16 Dodávka poslednej inštancie trvá najviac tri mesiace. Odberateľ plynu uhradí dodávateľovi poslednej inštancie cenu za dodávku plynu podľa cenového rozhodnutia vydaného úradom pre dodávateľa poslednej inštancie. Dodávka poslednej inštancie sa môže ukončiť skôr v prípade, že odberateľ plynu uzatvorí zmluvu s novým dodávateľom plynu, ktorým môže byť aj dodávateľ poslednej inštancie.

6.17 Ak dodávateľ plynu stratil spôsobilosť dodávať plyn odberateľom plynu, zmluva zaniká dňom, keď dodávateľ plynu stratil spôsobilosť dodávať plyn.

6.18 Odberateľ v prípade porúch na odbernom mieste na časti vymedzeného územia distribučnej siete bude kontaktovať Prevádzkovateľa distribučnej siete, ktorý musí mať v zmysle Zákona o energetike povinne zriadenú Poruchovú linku, ktorá je v nepretržitej 24 hodinovej prevádzke.

6.19 Dodávateľ týmto vyhlasuje, že má a bude mať počas celej doby trvania rámcovej dohody uzatvorenú Zmluvu o zúčtovaní odchýlok so zúčtovateľom odchýlok v súlade s § 47 ods. 7 zákona č. 251/2012 Z.z.

6.20 Dodávateľ vyhlasuje, že za odberateľa preberá počas celej doby trvania zmluvného vzťahu založeného príslušnou realizačnou zmluvou zodpovednosť za odchýlku v plnom rozsahu.

6.21 V prípade, že sa skutočné odbery plynu odberateľa budú odlišovať od predpokladaného dohodnutého množstva v realizačnej zmluve (prípad neodobratia plynu v predpokladanom množstve min. 80% alebo prekročenie predpokladaného množstva max. 120 %), dodávateľ sa zaväzuje zaistiť dodávku zemného plynu aj v týchto prípadoch za rovnakých, v tejto rámcovej dohode a konkrétnej realizačnej zmluve dojednaných podmienok, a to bez uplatňovania sankcií voči dotknutému odberateľovi.

V prípade prekročenia tolerancie odberu sa zmluvné strany dohodli na výške poplatku nasledovne:

Poplatok za nedočerpanie množstiev = (rozdiel medzi Dolnou toleranciou spotreby a skutočne odobratým množstvom)\*0,005€/kWh.

Poplatok za prečerpanie množstiev = (rozdiel medzi skutočne odobratým množstvom a Hornou toleranciou spotreby)\*0,005€/kWh.

6.22 V prípade, že odberateľ potrebuje pre svoje odberné miesto dodatočné množstvo zemného plynu presahujúce dohodnuté ročné zmluvné množstvo uvedené v Prílohe č. 1 realizačnej zmluvy, je oprávnený požiadať dodávateľa o dodatočné množstvo zemného plynu pre svoje odberné miesta, najneskôr však jeden kalendárny mesiac pred dňom, od ktorého odberateľ požaduje zvýšenie odoberania zemného plynu. Zmluvné strany sa dohodli, že ak bude požadované zvýšenie odberu zemného plynu pre odberné miesto nad 20 % z ročného zmluvného množstva dohodnutého v realizačnej zmluve, bude sa táto zmena zmluvne dohodnutého množstva odberu zemného plynu uskutočňovať dodatkom k príslušnej realizačnej zmluve, ktorý je dodávateľ povinný uzatvoriť s odberateľom, a to bezodkladne, najneskôr však do 10 dní od písomnej výzvy príslušného odberateľa.

**Článok VII.**

**Začatie plnenia**

7.1 Dodávateľ sa zaväzuje dodávať zemný plyn a zabezpečiť distribučné služby do odberných miest jednotlivých odberateľov na základe podmienok stanovených v realizačných zmluvách.

7.2 Jednotliví odberatelia začnú odoberať zemný plyn a využívať distribučné služby od dodávateľa na základe realizačnej zmluvy, na uzatvorenie ktorej zašlú dodávateľovi písomnú výzvu, ktorá bude obsahovať adresu odberného miesta, resp. adresy odberných miest, POD kód odberného miesta, dátum a obchodnú hodinu začiatku dodávky, ročné zmluvné množstvo, denné maximálne množstvo, predpokladané mesačné množstvá odberu a návrh realizačnej zmluvy. Odberateľ je povinný uvedenú výzvu zaslať dodávateľovi najneskôr 40 kalendárnych dní pred dňom požadovaného začatia odberu zemného plynu, ak sa zmluvné strany nedohodnú inak.

7.3. Dodávateľ sa zaväzuje na základe doručenej písomnej výzvy odberateľa doručiť odberateľovi podpísaný návrh realizačnej zmluvy v potrebnom počte rovnopisov najneskôr 35 kalendárnych dní pred požadovaným termínom začatia dodávky plynu; za doručenie výzvy sa považuje jej doručenie dodávateľovi elektronickými prostriedkami alebo poštou.

**Článok VIII.**

**Cena za združenú dodávku zemného plynu**

8.1 Odberateľ je povinný zaplatiť dodávateľovi za dodávku plynu do každého z príslušných odberných miest (ďalej OM) dohodnutú zmluvnú cenu. Zmluvná cena zahŕňa cenu za všetky služby súvisiace s dodávkou plynu do OM odberateľa. Celková cena za dodávku plynu pozostáva zo súčtu ceny za služby obchodníka, ceny za služby súvisiace s prepravou a skladovaním, vrátane nákladov za prevzatie zodpovednosti za odchýlku ,ceny za služby súvisiace so skladovaním plynu a ceny za služby súvisiace s distribúciou plynu.

8.2 Zmluvné strany sa dohodli na výške ceny za dodávku zemného plynu na obdobie trvania realizačných zmlúv, podľa ktorých bude dodávateľom jednotlivým odberateľom účtovaná dodávka zemného plynu. Cena za dodávku zemného plynu bude stanovená v realizačných zmluvách na základe ponuky dodávateľa, ktorá vzišla z verejného obstarávania, ktorého výsledkom je uzavretie tejto rámcovej dohody. Výška ceny v realizačnej zmluve zahŕňa cenu za služby obchodníka ceny za služby súvisiace s prepravou, vrátane nákladov za prevzatie zodpovednosti za odchýlku a ceny za služby súvisiace so skladovaním plynu.

8.3 Cena za služby súvisiace s distribúciou plynu pre príslušné odberné miesto je určená v zmysle rozhodnutia Úradu, ktorým sa spoločnosti SPP - distribúcia, a. s. ako prevádzkovateľovi distribučnej siete určujú tarify za prístup do distribučnej siete a distribúciu plynu a poskytovanie podporných služieb v plynárenstve (ďalej len „Distribučné rozhodnutie Úradu“), a vychádza zo súčtu sadzby za dennú distribučnú kapacitu na súhrnnom vstupnom bode a tarifných sadzieb pre jednotlivé odberné miesta za distribúciu plynu.8.4 Dodávateľ nie je oprávnený účtovať ďalšie poplatky alebo náklady v súvislosti so združenou dodávkou zemného plynu. Cena dohodnutá podľa bodov 8.1 až 8.3 tohto článku rámcovej dohody je konečná.

8.5 Dodávateľovi nevzniká nárok na úhradu dodatočných nákladov, ktoré si nezapočítal do ceny podľa tohto článku rámcovej dohody. Cena zohľadňuje preukázateľné náklady a primeraný zisk dodávateľa.

8.6 Dodávateľ bude účtovať DPH a spotrebnú daň podľa príslušných právnych predpisov vo výške sadzby platnej v čase dodania zemného plynu.

**Článok IX.**

**Platobné podmienky a fakturácia**

9.1 Faktúry za združenú dodávku plynu budú vystavené samostatne za každé odberné miesto odberateľa, a to v členení podľa § 56 ods. 7 V 24/2013. Spôsob úhrady faktúr bude realizovaný bankovým prevodom.

9.2 Dodávateľ vystaví mesačné faktúry jednotlivo pre každé odberné miesto odberateľa, vrátane DPH a spotrebnej dane, za opakované dodanie zemného plynu na základe mesačného odpočtu plynomeru.

9.3 Splatnosť faktúry je 30 kalendárnych dní od dátumu jej doručenia.

9.5 Faktúra musí obsahovať náležitosti v zmysle všeobecne záväzných právnych predpisov platných aj pre fakturáciu zemného plynu. V prípade, že faktúra nebude obsahovať potrebné náležitosti, odberateľ je oprávnený vrátiť faktúru dodávateľovi na doplnenie, a to najneskôr v deň jej splatnosti. Lehota splatnosti opravenej faktúry začne plynúť od jej doručenia odberateľovi.

9.6 Faktúry vystavené dodávateľom jednotlivo pre každé fakturované odberné miesto odberateľa budú doručované na adresu odberateľa uvedenú v článku I realizačnej zmluvyelektronicky emailom. Za rozhodujúci deň pre doručenie faktúry odberateľovi sa považuje deň doručenia elektronickej pošty. Dodávateľ zabezpečí na internetovej stránke možnosť kontroly vystavených a zaplatených faktúr, spotreby, možnosť nahlásenia odpočtu, nahlasovania sťažností a iných oznamov.

**9.7 Odberné miesto s mesačným odpočtovým cyklom:**

9.7.1 Odberateľ sa zaväzuje platiť mesačné preddavky z predpokladaného zmluvne dohodnutého ročného množstva za združenú dodávku zemného plynu v kalendárnom mesiaci nasledovne:

|  |  |
| --- | --- |
|  |  |
| Kalendárny deň v mesiaci - splatnosť preddavku | Dohodnutá výška preddavku |
| 15. | 70% |

Zmluvné strany sa dohodli, že dodávateľ nevystavuje na úhradu preddavku zálohové faktúry. Pre vylúčenie pochybností sa zmluvné strany dohodli, že odberateľ bude hradiť výšku preddavkov podľa splátkového kalendára vystaveného dodávateľom, v súlade s odberom zemného plynu podľa mesiacov. Dodávateľ vystaví splátkový kalendár najneskôr do 15 kalendárnych dní od nadobudnutia účinnosti realizačnej zmluvy.

9.7.2 Dodávateľ vystaví vyúčtovacie faktúry na úhradu ceny za skutočnú dodávku a distribúciu zemného plynu spätne, za príslušný kalendárny mesiac na základe riadneho odpočtu meradla k poslednému dňu príslušného mesiaca. Výška uhradených zálohových preddavkov bude zohľadnená vo vyúčtovacej faktúre za skutočný odber zemného plynu. Faktúru za dodávku a distribúciu zemného plynu za predchádzajúci kalendárny mesiac s vyúčtovaním uhradeného preddavku vystaví dodávateľ do 12. (dvanásteho) kalendárneho dňa nasledujúceho kalendárneho mesiaca so splatnosťou 30 kalendárnych dní. Faktúra bude zaslaná odberateľovi elektronicky. Za rozhodujúci deň pre doručenie faktúry odberateľovi sa považuje deň doručenia elektronickej pošty.

9.7.3. Dodávateľ má právo sprístupňovať alebo doručovať písomnosti vrátane faktúry elektronickou formou a to na e-mailovú adresu určenú odberateľom. Odberateľ vyhlasuje, že súhlasí s podmienkami poskytovania služieb súvisiacich s elektronickým sprístupňovaním alebo doručovaním. Faktúra doručovaná elektronicky sa v zmysle § 71 ods. 1 a 3 zákona o dani z pridanej hodnoty považuje za daňový doklad, a teda je plnohodnotnou náhradou faktúry v papierovej forme.

**9.8 Odberné miesto s iným ako mesačným odpočtovým cyklom:**

9.8.1 Pre odberné miesto s iným ako mesačným odpočtovým cyklom sa mesačné preddavky za opakovanú dodávku a distribúciu zemného plynu stanovia so zohľadnením histórie spotreby odberateľa poskytnutej prevádzkovateľom distribučnej siete, za predchádzajúci odpočtový cyklus, pokiaľ sa zmluvné strany nedohodnú inak. Odberateľ sa zaväzuje platiť mesačné preddavky, ktoré sa vypočítajú na základe podielu 1/12 z ceny predpokladaného ročného množstva (má sa na mysli dvanásť po sebe nasledujúcich mesiacov) dodávky a distribúcie zemného plynu v kalendárnom mesiaci nasledovne:

|  |  |
| --- | --- |
|  |  |
| Kalendárny deň v mesiaci - splatnosť preddavku | Dohodnutá výška preddavku z 1/12 z ceny predpokladaného ročného množstva |
| 15. | 70% |

Zmluvné strany sa môžu v realizačnej zmluve dohodnúť aj na inej výške preddavkových platieb za dodávku zemného plynu. Pre zamedzenie pochybností, pokiaľ sa zmluvné strany v realizačnej zmluve nedohodnú inak, preddavok bude stanovený vo výške podľa tabuľky v tomto bode rámcovej dohody.

9.8.2 Zúčtovacie obdobie je dvanásť po sebe nasledujúcich mesiacov alebo iné časové obdobie stanovené prevádzkovým poriadkom prevádzkovateľa distribučnej siete. Dodávateľ sa zaväzuje v súlade s riadnym odpočtom meradla odberného miesta s iným ako mesačným odpočtovým cyklom vystaviť vyúčtovaciu faktúru za celé zúčtovacie obdobie najneskôr do 15 kalendárnych dní po skončení zúčtovacieho obdobia. Výška uhradených mesačných zálohových preddavkov bude zohľadnená vo vyúčtovacej faktúre za skutočný odber zemného plynu. Splatnosť vyúčtovacej faktúry bude do 30 kalendárnych dní od dátumu jej doručenia. Dodávateľ sa zaväzuje doručiť faktúru odberateľovi elektronicky. Za rozhodujúci deň pre doručenie faktúry odberateľovi sa považuje deň doručenia faktúry odberateľom prostredníctvom elektronickej pošty. V prípade, ak zúčtovacie obdobie stanovené prevádzkovým poriadkom prevádzkovateľa distribučnej siete bude dlhšie ako dvanásť po sebe nasledujúcich mesiacov, je dodávateľ oprávnený vystaviť predbežnú vyúčtovaciu faktúru s odhadovanou ročnou spotrebou odberateľa za obdobie kalendárneho roka (ďalej len „predbežné ročné vyúčtovanie“), a to do 15 kalendárnych dní od skončenia kalendárneho roka, so splatnosťou do 30 kalendárnych dní od dátumu jej doručenia. Úhrada mesačných preddavkov nie je týmto dotknutá. Po uskutočnení odpočtu meradla odberné miesto za celé zúčtovacie obdobie, vystaví dodávateľ záverečnú vyúčtovaciu faktúru so zohľadnením úhrad mesačných preddavkov a úhrady predbežného ročného vyúčtovania.

9.8.3 Odberateľ uhradí vyfakturovaný nedoplatok dodávateľovi v lehote splatnosti faktúry. Vyfakturovaný preplatok dodávateľ vráti príslušnej odberateľovi na jeho účet v lehote do 30 dní od vystavenia faktúry za spotrebu plynu.

9.9 Ak pripadne dátum splatnosti faktúry na deň pracovného voľna, je dňom splatnosti faktúry nasledujúci pracovný deň.

9.10 Dodávateľ je povinný oznámiť príslušnému odberateľovi výšku preddavkových platieb na dvanásť po sebe nasledujúcich mesiacov vopred.

9.11 Omeškanie odberateľa s úhradou platby za opakovanú dodávku plynu alebo nedoplatku z vyúčtovacej faktúry sa považuje za nedodržanie zmluvne dohodnutých platobných podmienok, a teda za neoprávnený odber v zmysle príslušných ustanovení zákona o energetike. Ak odberateľ neuhradí fakturovanú sumu uvedenú vo faktúre za opakované dodávky plynu alebo vo vyúčtovacej faktúre, resp. v spoločnej faktúre za opakované dodávky alebo v spoločnej vyúčtovacej faktúre v stanovenej výške a lehote splatnosti, dodávateľ je oprávnený prerušiť alebo obmedziť dodávku plynu a požiadať PDS o prerušenie alebo obmedzenie distribúcie plynu do všetkých OM odberateľa.

9.12 Akúkoľvek inú pohľadávku voči druhej zmluvnej strane, okrem vyúčtovacej faktúry za dodávku plynu a platby za opakovanú dodávku plynu, je oprávnená strana povinná uplatniť písomnou formou, pričom takto uplatnená pohľadávka bude splatná do 30 dní odo dňa jej vystavenia.

9.13. Záväzok odberateľa zaplatiť je v súlade so zmluvne dohodnutými platobnými podmienkami, a teda sa považuje za splnený riadne a včas uhradený, iba ak odberateľ v platobnom styku uvedie variabilný symbol a číslo bankového účtu z príslušného dokladu (vyúčtovacia faktúra, Oznámenie); nakoľko ide o údaje nevyhnutné pre správnu identifikáciu platby dodávateľom. Nedodržanie zmluvne dohodnutých platobných podmienok v zmysle predchádzajúcej vety oprávňuje dodávateľa postupovať podľa bodu 9.11 .

9.14 Ak je odberateľ v omeškaní s úhradou akejkoľvek splatnej pohľadávky dodávateľa podľa týchto OP, resp. zmluvy, je odberateľ ako dlžník povinný zaplatiť dodávateľovi ako veriteľovi úrok z omeškania, a to vo výške stanovenej príslušnými platnými všeobecne záväznými právnymi predpismi.

9.15. Ak odberateľ jednoznačne neurčí, na úhradu ktorého záväzku je jeho platba určená, použije sa táto platba na úhradu najskôr splatného záväzku odberateľa.

**Článok X.**

**Subdodávatelia a zápis v registri**

10.1 Dodávateľ sa zaväzuje zabezpečiť združenú dodávku plynu predovšetkým vlastnými kapacitami, príp. prostredníctvom subdodávateľov, ktorí sú uvedení v Prílohe č. 2 tejto rámcovej dohody - „Čestné vyhlásenie dodávateľa o subdodávateľoch“ (ďalej len „čestné vyhlásenie“) alebo budú neskôr písomne oznámení dodávateľom a odsúhlasení Splnomocneným odberateľom v zmysle bodu 10.3 tohto článku rámcovej dohody.

10.2 Dodávateľ je povinný písomne oznámiť Splnomocnenému odberateľovi akúkoľvek zmenu údajov o subdodávateľovi najneskôr do 3 pracovných dní odo dňa uskutočnenia tejto zmeny písomnou formou na adresu uvedenú v čl. I tejto rámcovej dohody.

10.3 K zmene subdodávateľa môže dôjsť len po odsúhlasení zmeny Splnomocneným odoberateľom. Dodávateľ je povinný najneskôr 10 (desať) kalendárnych dní pred dňom, ktorý predchádza dňu, v ktorom má nastať zmena subdodávateľa, písomne oznámiť Splnomocnenému odberateľovi zámer zmeny subdodávateľa (s uvedením identifikačných údajov pôvodného aj nového subdodávateľa). Splnomocnený odberateľ zašle písomné stanovisko (súhlas/nesúhlas) dodávateľovi bez zbytočného odkladu.

10.4 V prípade odsúhlasenia zmeny subdodávateľov podľa bodu 10.3 tohto článku rámcovej dohody dodávateľ predloží Splnomocnenému odberateľovi aktualizované čestné vyhlásenie najneskôr v deň, ktorý predchádza dňu, v ktorom nastane zmena subdodávateľa.

10.5 Pre zamedzenie pochybností zmenu subdodávateľa nie je potrebné vykonať formou písomného dodatku k tejto rámcovej dohode, ale oprávnenie na zmenu subdodávateľa vzniká dodávateľovi na základe aktualizovaného čestného vyhlásenia, ktorého neoddeliteľnou súčasťou je predchádzajúce písomné súhlasné stanovisko splnomocneného objednávateľa. Aktualizované čestné vyhlásenie, vrátane súhlasného stanoviska splnomocneného objednávateľa budú neoddeliteľnou súčasťou podkladov k tomuto zmluvnému vzťahu.

10.6 Dodávateľ je povinný zabezpečiť, aby jeho subdodávatelia v zmysle § 2 ods. 5 písm. h) ZVO a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z. (ďalej aj len ako „register partnerov verejného sektora“).

10.7 Za účelom preukázania splnenia povinnosti v zmysle predchádzajúceho bodu tohto článku rámcovej dohody je Dodávateľ povinný kedykoľvek na výzvu Splnomocneného odberateľa bezodkladne, najneskôr však do 3 pracovných dní, predložiť Splnomocnenému odberateľovi všetky zmluvy so subdodávateľmi identifikovanými v prílohe č. 2 tejto rámcovej dohody, resp. následne doplnenými/ zmenenými postupom podľa bodu 10.3 až 10.5 tohto článku rámcovej dohody, a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto rámcovej dohody. Za úplnosť a pravdivosť poskytnutých údajov nesie plnú zodpovednosť Dodávateľ.

10.8 Využitím subdodávateľov nie je dotknutá zodpovednosť dodávateľa za plnenie predmetu realizačnej zmluvy a rámcovej dohody. Dodávateľ je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné zmluvné povinnosti.

10.9 V prípade, ak Splnomocnený odberateľ zistí, že subdodávateľ, ktorý má povinnosť byť zapísaný v registri partnerov verejného sektora, v ňom zapísaný nie je, vyzve dodávateľa na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby dodávateľ navrhol v súlade s bodmi tohto článku rámcovej dohody zmenu subdodávateľa, ktorý spĺňa podmienku zápisu v registri.

**Článok XI.**

**Sankcie**

11.1 Ak dodávateľ poruší podmienky stanovené v článku VI. bode 6.12 tejto rámcovej dohody, je dotknutý odberateľ oprávnený účtovať dodávateľovi zmluvnú pokutu vo výške 100 EUR (slovom jednosto eur) za každú, aj začatú hodinu porušenia, a to na každom odbernom mieste dotknutého odberateľa.

11.2 Ak si dodávateľ nesplní povinnosti uvedené v článku VI. bode 6.14 je dotknutý odberateľ oprávnený účtovať si zmluvnú pokutu vo výške 100 EUR (slovom jednosto eur) za každý, aj začatý deň omeškania.

11.3 Ak dodávateľ neuzavrie s odberateľom realizačnú zmluvu riadne a včas v zmysle článku VII. bodu 7.3 a 7.4, je povinný zaplatiť odberateľovi zmluvnú pokutu vo výške 500 EUR (slovom päťsto eur) za každý, aj začatý deň omeškania.

11.4 V prípade, ak Dodávateľ poruší povinnosť v zmysle čl. X bod 10.6 tejto rámcovej dohody a teda bude plniť rámcovú dohodu, resp. realizačnú zmluvu (budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má každý odberateľ právo na zmluvnú pokutu od Dodávateľa vo výške 5.000,- € (slovom päťtisíc eur), a to za každého takéhoto subdodávateľa.

11.5 V prípade omeškania Dodávateľa so splnením povinnosti v zmysle čl. X bod 10.7 tejto rámcovej dohody má každý odberateľ právo na zmluvnú pokutu vo výške 500,- € (slovom päťsto) eur, a to za každý aj začatý deň omeškania.

11.6 Každý odberateľ má právo na zmluvnú pokutu vo výške 500,- € (slovom päťsto EUR) za každý deň existencie dôvodu vzniku práva na odstúpenie od tejto rámcovej dohody v zmysle § 15 ods. 1 zákona č. 315/2016 Z. z., pričom toto právo zaniká, ak odberatelia odstúpia od tejto rámcovej dohody v súlade s § 15 ods. 1 zákona č. 315/2016 Z. z. Pre zamedzenie pochybností rovnako zaniká aj právo na odstúpenie od tejto rámcovej dohody, ak si odberatelia uplatnia nárok na zmluvnú pokutu.

11.7 Úhrada zmluvnej pokuty nezbavuje dodávateľa splnenia si zmluvnej povinnosti zabezpečenej zmluvnou pokutou.

11.8 Zaplatenie zmluvnej pokuty nemá vplyv na nárok odberateľa na náhradu škody, ktorá mu vznikla z nesplnenia povinnosti dodávateľa zabezpečenej zmluvnou pokutou v časti, v ktorej táto prevyšuje dohodnutú výšku zmluvnej pokuty.

11.9 V prípade omeškania so splnením akéhokoľvek peňažného záväzku je veriteľ oprávnený fakturovať dlžníkovi úrok z omeškania vo výške podľa nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v platnom znení.

11.10 Zmluvná pokuta a úrok z omeškania v zmysle predchádzajúcich bodov tohto článku Zmluvy, prípadne iných ustanovení tejto rámcovej dohody, sú splatné do 30 dní od ich vyčíslenia a doručenia faktúry na ich úhradu zmluvnej strane, ktorá má povinnosť zmluvnú pokutu alebo úrok z omeškania zaplatiť, a to na základe faktúry vystavenej dotknutou (oprávnenou) zmluvnou stranou, ak sa nedohodnú zmluvné strany písomne inak.

**Článok XII.**

**Náhrada škody**

12.1 Zmluvné strany zodpovedajú za škody vzniknuté porušením zmluvných a zákonných povinností v súlade so všeobecne záväznými právnymi predpismi platnými v Slovenskej republike.

12.2 Ak dodávateľ nedodá odberateľovi zemný plyn v dohodnutom množstve a kvalite do jeho odberných miest alebo poruší svoje zmluvné a zákonné povinnosti iným spôsobom a odberateľovi z tohto dôvodu vznikne škoda, odberateľ má právo na náhradu preukázateľne vzniknutej škody. Dodávateľ zodpovedá aj za škody, ktoré vznikli odberateľovi v dôsledku zavinenia alebo prevádzkovou činnosťou subdodávateľov.

12.3 Náhrada škody sa riadi ustanoveniami § 373 až § 386 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), zákonom č. 251/2012 Z. z. a príslušnými všeobecne záväznými právnymi predpismi.

12.4 Odberateľ a dodávateľ sa budú navzájom informovať o všetkých skutočnostiach, pri ktorých predpokladajú, že by mohli viesť ku škodám a usilovať sa prípadné nebezpečenstvo vzniku škody odvrátiť.

**Článok XIII.**

**Riešenie sporov**

13.1 Zmluvné strany sa dohodli, že vynaložia všetko úsilie, aby prípadné spory vyplývajúce z tejto rámcovej dohody boli urovnané predovšetkým cestou zmieru.

13.2 Ak dôjde k sporu, zmluvné strany budú postupovať tak, aby sporná situácia bola objektívne vysvetlená a pre tento účel si poskytnú nevyhnutnú súčinnosť, pričom zmluvná strana, ktorá si uplatňuje nárok, je povinná písomne vyzvať druhú zmluvnú stranu k riešeniu sporu; v písomnej výzve spor popíše. Ak spor nebude urovnaný do jedného mesiaca od doručenia výzvy a zároveň zmluvné strany nepredĺžia čas na urovnanie sporu, o spore bude rozhodovať príslušný súd alebo Úrad pre reguláciu sieťových odvetví.

13.3 V prípade, že sa spor nevyrieši zmierom, ktorákoľvek zo zmluvných strán je oprávnená predložiť spor na riešenie príslušnému súdu v Slovenskej republike.

13.4 Odberateľ je oprávnený v súlade s § 37 zákona č. 250/2012 Z. z. predložiť Úradu pre reguláciu sieťových odvetví na alternatívne riešenie sporu s dodávateľom, ak sa ohľadom predmetu sporu uskutočnilo reklamačné konanie a odberateľ nesúhlasí s výsledkom reklamácie alebo so spôsobom jej vybavenia; možnosť obrátiť sa na súd tým nie je dotknutá.

**Článok XIV.**

**Reklamácia**

14.1 Ak odberateľ zistí niektoré chyby alebo omyly pri fakturácii vzniknuté napr. použitím nesprávnej ceny za zemný plyn alebo distribučné služby, či aritmetickú, tlačovú alebo akúkoľvek inú chybu vo faktúre, vyzve dodávateľa emailom na kontakty dohodnuté v realizačnej zmluve, t. j. reklamáciou, k odstráneniu zisteného stavu a k jeho náprave.

14.2 Reklamácia technických podmienok združenej dodávky zemného plynu a správnosti meraných údajov sa radia prevádzkovým poriadkom prevádzkovateľa distribučnej siete a príslušnými právnymi predpismi. Reklamáciu uplatňuje odberateľ elektronicky na email uvedený v realizačnej zmluve.

14.3 Reklamácia faktúry musí byť uplatnená najneskôr do 30 kalendárnych dní odo dňa splatnosti reklamovanej faktúry. Reklamácia má odkladný účinok na splatnosť faktúry.

14.4 Pri pochybnostiach o správnosti údajov určeného meradla môže odberateľ písomne požiadať prevádzkovateľa distribučnej siete o zabezpečenie jeho preskúšania. Ak sa na určenom meradle nezistila chyba, odberateľ sa zaväzuje uhradiť náklady spojené s jeho preskúšaním a výmenou podľa platného cenníka služieb distribúcie príslušného prevádzkovateľa distribučnej siete.

14.5 Ak bola reklamácia oprávnená, je dodávateľ povinný okamžite zjednať nápravu.

**Článok XV.**

**Doba trvania a zánik zmluvného vzťahu**

15.1 Táto rámcová dohoda sa uzatvára na dobu určitú, a to na 24 mesiacov od 1.1.2021 do 31.12.2022 alebo do vyčerpania finančného limitu vo výške **415 000 €** (slovom štyristopätnásťtisíc eur) podľa toho, ktorá skutočnosť nastane skôr.

15.2 Túto rámcovú dohodu možno ukončiť dohodou zmluvných strán, k platnosti ktorej sa vyžaduje písomná forma, a to dňom uvedeným v takejto dohode. V dohode o ukončení rámcovej dohody sa súčasne upravia aj nároky zmluvných strán vzniknuté na základe alebo v súvislosti s touto rámcovou dohodou alebo realizačnými zmluvami uzatvorenými na jej základe.

15.3 Od tejto rámcovej dohody môžu zmluvné strany odstúpiť výlučne v prípadoch ustanovených v príslušných právnych predpisov (najmä § 11 ZVO alebo § 15 zákona č. 315/2016 Z. z.) alebo výslovne uvedeným v tejto rámcovej dohode. Odberatelia sú však oprávnení od tejto rámcovej dohody odstúpiť len spoločne (tzn. všetci prostredníctvom Splnomocneného odberateľa).

15.4 Pre zamedzenie pochybností dňom zániku rámcovej dohody nezanikajú realizačné zmluvy uzatvorené na jej základe. To neplatí ak sa tak zmluvné strany dohodnú v dohode podľa bodu 15.2 tohto článku rámcovej dohody alebo ak odstupujúca zmluvná strana v odstúpení od rámcovej dohody vyjadrí vôľu odstúpiť aj od realizačných zmlúv.

15.5 Odberatelia sú oprávnení odstúpiť od rámcovej dohody:

a) v prípade, keď sa dodanie združenej dodávky zemného plynu dodávateľom stalo úplne nemožným,

b) v prípade, ak nastanú právne skutočnosti majúce za následok zmenu v právnom postavení dodávateľa (napríklad vyhlásenie konkurzu, vstup do likvidácie, reštrukturalizácia, strata povolenia Úradu pre reguláciu sieťových odvetví na predmet podnikania, zmena právnej formy) alebo akákoľvek iná zmena majúca priamy vplyv na plnenie rámcovej dohody alebo realizačnej zmluvy zo strany dodávateľa, ak ide o zmenu, ktorá predstavuje zhoršenie jeho právneho postavenia, resp. ktoré predstavuje zhoršenie jeho schopnosti plniť riadne a včas svoje záväzky,

c) ak dodávateľ opakovane, t. j. viac ako dvakrát počas trvania tejto rámcovej dohody, koná v rozpore s touto rámcovou dohodou, realizačnou zmluvou a/alebo všeobecne záväznými právnymi predpismi a na výzvu Splnomocneného odberateľa toto konanie a jeho následky v primeranej lehote určenej splnomocneným odberateľom neodstránil,

d) ak si subdodávatelia dodávateľa, ktorí musia byť zapísaní v registri ani v dodatočne primeranej lehote určenej objednávateľom podľa článku X. bodu 10.9 tejto rámcovej dohody nesplnia povinnosť byť zapísaní v registri alebo ak dôjde k ich výmazu z registra počas trvania zmluvného vzťahu,

e) ak dôjde k ukončeniu rámcových dohôd uzatvorených s ostatnými úspešnými uchádzačmi v zmysle čl. II bod 2.3 tejto rámcovej dohody,

f) ak poruší povinnosť v zmysle čl. IV bod 4.5 tejto rámcovej dohody.

15.6 Dodávateľ je oprávnený odstúpiť od rámcovej dohody a od všetkých realizačných zmlúv naraz:

a) ak ktorýkoľvek odberateľ uskutočnil neoprávnený odber zemného plynu v zmysle § 82 ods. 1 zákona č. 251/2012 Z. z. s výnimkou neoprávneného odberu v zmysle § 82 ods. 1 písm. g) zákona č. 251/2012 Z. z.,

b) ak najmenej traja odberatelia neuhradia faktúru ani do 30 kalendárnych dní po márnom uplynutí dodávateľom dodatočne určenej lehoty jej splatnosti, ktorá nemôže byť kratšia ako 15 kalendárnych dní od doručenia výzvy na úhradu.

15.7 Zmluvné strany sú povinné ku dňu zániku zmluvného vzťahu vzájomne vysporiadať všetky pohľadávky a záväzky. Skončenie platnosti zmluvných vzťahov sa nebude dotýkať nárokov na náhradu škody a dovtedy uplatnených zmluvných či zákonných sankcií.

**Článok XVI.**

**Neoprávnený odber a náhrada škody**

16.1 Neoprávneným odberom zemného plynu je odber:

16.1.1 bez uzatvorenej zmluvy:

16.1.1.1 o pripojení k distribučnej sieti,

16.1.1.2 o združenej dodávke plynu,

16.1.1.3 o prístupe do distribučnej siete a distribúcii plynu,

16.1.2 nemeraného plynu;

16.1.3 bez určeného meradla alebo s určeným meradlom, ktoré v dôsledku neoprávneného zásahu odberateľa plynu nezaznamenáva alebo nesprávne zaznamenáva odber plynu;

16.1.4 meraný určeným meradlom, na ktorom bolo porušené zabezpečenie proti neoprávnenej manipulácii, alebo určeným meradlom, ktoré nebolo namontované PDS;

16.1.5 ak odberateľ plynu neumožnil PDS prerušenie dodávky plynu; taký odber sa za neoprávnený odber považuje odo dňa, keď odberateľ plynu neumožnil prerušenie dodávky plynu;

16.1.6 ak odberateľ plynu nedodržal obmedzenia určené dodávateľom plynu alebo prevádzkovateľom distribučnej siete;

16.1.7 ak odberateľ plynu nedodržal zmluvne dohodnuté platobné podmienky;

16.1.8 ak odberateľ plynu opakovane bez vážneho dôvodu neumožnil prístup k meradlu, aj keď bol na to prevádzkovateľom distribučnej siete vopred vyzvaný písomnou výzvou, ktorej doručenie odberateľ plynu potvrdil.

16.2. Odberateľ plynu je povinný nahradiť škodu spôsobenú neoprávneným odberom plynu a náklady s tým súvisiace osobe, ktorej škoda vznikla. Pri prvom neoprávnenom odbere plynu odberateľa plynu meraný meradlom umiestnenom na verejne prístupnom mieste, na ktorom bolo porušené zabezpečenie proti neoprávnenej manipulácii sa výška škody spôsobená neoprávneným odberom plynu určí ako cena neoprávnene odobratého množstva plynu určeného pomocou typového diagramu dodávky. Pri ďalšom neoprávnenom odbere sa výška škody spôsobená neoprávneným odberom plynu určí podľa osobitného predpisu.

**Článok XVII.**

**Záverečné ustanovenia**

17.1 Ak sa preukáže, že niektoré z ustanovení rámcovej dohody (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení tejto rámcovej dohody (alebo zostávajúcej časti dotknutého ustanovenia), alebo samotnej rámcovej dohody, pokiaľ to nie je vylúčené v zmysle príslušných právnych predpisov. V takomto prípade sa zmluvné strany zaväzujú bez zbytočného odkladu nahradiť takéto ustanovenie (jeho časť) novým ustanovením, ktoré sa čo najviac priblíži k účelu neplatného alebo neúčinného ustanovenia (alebo jeho časti), ktorý v čase uzavretia tejto rámcovej dohody jej zmluvné strany sledovali. Obdobne budú zmluvné strany postupovať aj v prípade, ak sa zistí, že niektoré z ustanovení tejto rámcovej dohody je nevykonateľné.

17.2 Akákoľvek písomnosť doručovaná zmluvnou stranou druhej zmluvnej strane sa považuje za doručenú dňom jej doručenia na adresu uvedenú v záhlaví rámcovej dohody alebo na inú adresu včas oznámenú druhej zmluvnej strane. Ak sa z akýchkoľvek dôvodov nepodarí písomnosť doručiť, písomnosť sa považuje za doručenú tiež v prípade, že druhá zmluvná strana písomnosť odmietla prevziať, v takomto prípade sa za deň doručenia považuje deň odmietnutia prevzatia alebo sa písomnosť považuje za doručenú pokiaľ druhá zmluvná strana neprevzala písomnosť zaslanú poštou ako doporučenú zásielku, za deň doručenia sa v takomto prípade považuje tretí deň odo dňa uloženia zásielky na pošte. V prípade, ak táto rámcová dohoda umožňuje komunikáciu prostredníctvom elektronickej pošty, považuje sa písomnosť (e-mail) za doručenú dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený.

17.3 Zmluvné strany sa dohodli, že dodávateľ nie je oprávnený bez predchádzajúceho písomného súhlasu odberateľa postúpiť pohľadávky, ktoré mu vznikli, resp. vzniknú v súvislosti s touto rámcovou dohodou alebo realizačnou zmluvou voči odberateľovi na tretiu osobu, zriadiť na ne záložné právo a ani si ich jednostranne započítať.

17.4 Ustanovenia rámcovej dohody a realizačnej zmluvy majú zároveň prednosť pred obchodnými podmienkami a reklamačným poriadkom dodávateľa.

17.5 Pokiaľ v tejto rámcovej dohode a realizačnej zmluve nie je stanovené inak, riadia sa zmluvné vzťahy z nich vyplývajúce príslušnými ustanoveniami Obchodného zákonníka, zákona č. 251/2012 Z. z., zákona č. 250/2012 Z. z., platnými vykonávacími predpismi k tomuto zákonu, výnosmi a rozhodnutiami Úradu pre reguláciu sieťových odvetví a súvisiacimi všeobecne záväznými právnymi predpismi platnými v Slovenskej republike.

17.6 S výnimkou identifikačných údajov zmluvných strán (okrem bankového spojenia a čísla účtu), osôb oprávnených rokovať vo veciach zmluvných a technických a iných výnimiek upravených v tejto rámcovej dohode, ktoré sa realizujú jednostranným písomným oznámením podpísaným štatutárnym orgánom dotknutej zmluvnej strany alebo ním preukázateľne poverenou osobou, je možné túto rámcovú dohodu meniť alebo dopĺňať výlučne formou písomných vzostupne číslovaných dodatkov podpísaných oprávnenými zástupcami zmluvných strán.

17.7 Táto rámcová dohoda je vyhotovená v 6 (šiestich) rovnopisoch, každý s platnosťou originálu, z ktorých Splnomocnený odberateľ obdrží 4 (štyri) rovnopisy a dodávateľ obdrží 2 (dva) rovnopisy.

17.8 Rámcová dohoda nadobúda platnosť dňom jej podpisu oprávnenými zástupcami všetkých zmluvných strán a účinnosť dňom nasledujúcim po dni jej zverejnenia v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

17.9 Zmluvné strany vyhlasujú, že túto rámcovú dohodu uzavreli na základe ich slobodnej vôle, nebola uzatvorená v tiesni, za nápadne nevýhodných podmienok, prečítali si ju, jej obsahu porozumeli a na znak súhlasu s jej obsahom ju ich oprávnení zástupcovia podpisujú.

17.10 Neoddeliteľnou súčasťou tejto zmluvy sú prílohy:

 Príloha č. 1 – Zoznam odberateľov a odberných miest

 Príloha č. 2 – Čestné vyhlásenie dodávateľa o subdodávateľoch /v prípade ak sa vyskytnú,

 Príloha č. 3 – Realizačná zmluva o dodávke zemného plynu (vzor)

 Príloha č. 4 – Návrh na plnenie kritéria

Za Objednávateľa Za Dodávateľa

–––––––––––––––––– ––––––––––––––––––––

JUDr. Peter Bročka, LL.M. meno, priezvisko, pečiatka

primátor funkcia

Príloha č. 1 k rámcovej zmluve

**Zoznam verejných obstarávateľov/odberateľov**

Správa kultúrnych a športových zariadení v Trnave

* - AŠK
* - FK Lokomotíva
* - ŠK Modranka

Stredisko sociálnych služieb v Trnave

STEFE v Trnave

Zariadenie pre seniorov v Trnave

ZŠ a MŠ Gorkého 21 v Trnave

ZŠ a MŠ J.Bottu v Trnave

ZŠ s MŠ Nám. SUT 15 v Trnave

ZŠ MŠ Atómová v Trnave

ZŠ MŠ I.Krasku v Trnave

ZŠ MŠ Kornela Mahra v Trnave

ZŠ MŠ Kubinu v Trnave

ZŠ MŠ Spartakovská v Trnave

ZŠ MŠ Vančurova v Trnave

Základná umelecká škola M. Sch. Trnavského v Trnave

Zoznam odberných miest – tab. č. 1

Príloha č. 2 k rámcovej dohode

**Čestné vyhlásenie dodávateľa**

**o subdodávateľoch**

v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Podpísaná právnická osoba / fyzická osoba:**

|  |  |
| --- | --- |
| Obchodné meno |  |
| Sídlo |  |
| IČO |  |
| Zapísaná v  |  |
| Zastúpená |  |

**Č e s t n e v y h l a s u j e m**,

že dodanie predmetu rámcovej dohody, ktorým je „Dodávka zemného plynu“ zabezpečíme výhradne vlastnými kapacitami.

*alebo (ponechá sa iba správna verzia)*

že dodanie predmetu rámcovej dohody, ktorým je „Dodávka zemného plynu“ zabezpečíme vlastnými kapacitami a prostredníctvom nižšie uvedeného subdodávateľa/subdodávateľov:

|  |  |
| --- | --- |
| **Subdodávateľ 1\*:**Predmet subdodávky: |  |
| Podiel subdodávky (%): |  |
|   |   |  |
| **Obchodné meno** |   |
| Adresa sídla |   |
| IČO |   |
| **Osoba/osoby oprávnená/é konať za subdodávateľa \*** |
| 1. | Meno a priezvisko |   |
| Adresa pobytu |   |
| Dátum narodenia |   |
| 2. | Meno a priezvisko |   |
| Adresa pobytu |   |
| Dátum narodenia |   |

*\*Poznámka: použije sa toľkokrát, koľkokrát je to potrebné.*

Som/sme si vedomý/í právnych následkov, v prípade zistenia nepravdivých údajov v tomto vyhlásení.

V ................ dňa ......................................................

podpis (meno, funkcia a názov spoločnosti)

Príloha č. 3 k rámcovej dohode

**Realizačná zmluva o dodávke zemného plynu**

**č. ........... *(vzor)***

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a zákona č. 251/2012 Z. z. o energetike a o zmene a doplnení niektorých zákonov v znení neskorších predpisov

**medzi**

**zmluvnými stranami:**

**Dodávateľ:**

Obchodné meno:

Zapísaný v obchodnom registri vedenom Okresným súdom ............., oddiel: ..............., vložka: ...............

Sídlo:

Korešpondenčná adresa:

Zastúpený:

IČO:

DIČ:

IČ DPH:

Bankové spojenie:

Číslo účtu v tvare IBAN:

Údaj o zápise: Povolenie Úradu pre reguláciu sieťových odvetví na predmet podnikania

v elektroenergetike: č.

e-mail:

(ďalej len „dodávateľ“)

a

**Odberateľ:**

Názov:

Právna forma: Mesto Trnava (organizačná jednotka)

Sídlo:

Korešpondenčná adresa:

Zastúpený:

IČO:

DIČ:

Bankové spojenie:

Číslo účtu v tvare IBAN:

e-mail:

(ďalej len „odberateľ“)

(ďalej spolu dodávateľ a odberateľ len ako „zmluvné strany“)

**Základné ustanovenie**

Zmluvné strany uzatvárajú túto Realizačnú zmluvu o dodávke zemného plynu (ďalej len „zmluva“) na základe článku IV. Rámcovej dohody o združenej dodávke zemného plynu č. ............., uzatvorenej dňa ................ (ďalej len „rámcová dohoda“).

**Doba trvania a predmet zmluvy**

* 1. Táto zmluva sa uzatvára na dobu určitú  od jej uzavretia do 01.01.2023 do 06.00 hod..
	2. Predmetom tejto zmluvy je za podmienok stanovených rámcovou dohodou a touto zmluvou v zmluvnom období záväzok dodávateľa dodávať odberateľovi zemný plyn do každého odberného miesta odberateľa podľa Prílohy č. 1 tejto zmluvy, zabezpečiť distribučné služby a prevziať za odberateľa zodpovednosť za odchýlku (ďalej len „združená dodávka zemného plynu”) a záväzok odberateľa zaplatiť dodávateľovi cenu za združenú dodávku plynu.

**Odberné miesta, termín plnenia a kontaktné osoby**

* 1. Odberným miestom odberateľa je odberné miesto uvedené a špecifikované v Prílohe č. 1 tejto zmluvy.
	2. Pre každé odberné miesto je v Prílohe č. 2 uvedený odber zemného plynu podľa mesiacov, na základe ktorého si zmluvné strany stanovia preddavkové platby.
	3. Dodávateľ sa zaväzuje odberateľovi dodávať zemný plyn v zmluvnom období od 01.01.2021 06.00 h do 01.01.2023 do 06.00 h, a to za podmienok stanovených rámcovou dohodou, touto zmluvou a všeobecne záväznými právnymi predpismi.
	4. V prípade uplatnenia reklamácie podľa článku XIV. rámcovej dohody alebo riešenia iných situácií vzniknutých v rámci plnenia podľa tejto zmluvy budú zmluvné strany komunikovať prostredníctvom uvedených kontaktných osôb:
1. kontaktné osoby dodávateľa: .........................................................................
2. kontaktné osoby odberateľa: .....................................................................

**Článok IV.**

**Cena a platobné podmienky**

4.1 Cena za dodávku zemného plynu počas trvania tejto zmluvy je stanovená na základe výberu najvýhodnejšej ponuky podľa článku IV rámcovej dohody nasledovne:

1. cena za 1 MWh **...............**  **€ bez DPH**
2. sadzba DPH (20 %) **............... €**
3. cena za 1 MWh **............... € s DPH**

4.2 Cena za distribučné služby počas trvania tejto zmluvy bude účtovaná v súlade s článkom VIII. bodom 8.3 rámcovej dohody.

4.3 Na cenu za združenú dodávku zemného plynu sa vzťahujú ustanovenia článku VIII. rámcovej dohody. Na platobné podmienky a fakturáciu sa vzťahujú ustanovenia článku IX. rámcovej dohody.

**Článok V.**

**Záverečné ustanovenia**

5.1 Okrem prípadov upravených v rámcovej dohode je túto zmluvu možné ukončiť kedykoľvek na základe dohody zmluvných strán alebo odstúpením od zmluvy zo strany odberateľa v prípade, ak dodávateľ koná v rozpore s touto zmluvou a/alebo všeobecne záväznými právnymi predpismi a na výzvu odberateľa toto konanie a jeho následky v primeranej lehote určenej odberateľom neodstránil. Pre zamedzenie pochybností, nakoľko táto zmluva je uzatvorená na dobu určitú a vzhľadom k možnosti odstúpenia od nej, nie je možné ju ukončiť výpoveďou.

5.2 Všetky ostatné ustanovenia a podmienky vzťahujúce sa na plnenie predmetu zmluvy, spôsobu jej ukončenia a následné práva a povinnosti z toho vyplývajúce, ktoré nie sú upravené touto zmluvou, riadia sa rámcovou dohodou a príslušnými všeobecne záväznými právnymi predpismi Slovenskej republiky.

5.3 S výnimkou identifikačných údajov zmluvných strán (okrem bankového spojenia a čísla účtu), kontaktných osôb v zmysle čl. III bod 3.4 tejto zmluvy a výnimiek upravených v rámcovej dohode, ktoré sa realizujú jednostranným písomným oznámením podpísaným štatutárnym orgánom dotknutej zmluvnej strany alebo ním preukázateľne poverenou osobou, je možné túto zmluvu meniť alebo dopĺňať výlučne formou písomných vzostupne číslovaných dodatkov podpísaných oprávnenými zástupcami zmluvných strán.

5.4 Táto zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť v deň nasledujúci po dni jej zverejnenia na webovom sídle mesta Trnava na adrese <https://egov.trnava.sk/default.aspx?NavigationState=778:0>:

 zmysle § 47a zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

5.5 Táto zmluva je vyhotovená v 6 (šiestich) rovnopisoch, každý s platnosťou originálu, pričom odberateľ obdrží 4 (štyri) rovnopisy a dodávateľ 2 (dva) rovnopisy.

5.6 Zmluvné strany vyhlasujú, že táto zmluva bola uzavretá podľa ich skutočnej, vážnej
a slobodnej vôle, že si zmluvu prečítali, jej obsahu porozumeli, že jej ustanovenia sú pre nich zrozumiteľné a určité a na znak súhlasu s ňou ju zástupcovia zmluvných strán podpisujú.

5.7 Neoddeliteľnú súčasť tejto zmluvy tvorí:

* Príloha č. 1 - Zoznam a špecifikácia odberných miest odberateľa a zmluvné množstvá a ďalšie parametre,

 **Príloha č. 4 k rámcovej dohode**

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

**Návrh na plnenie kritéria**

|  |  |  |  |  |
| --- | --- | --- | --- | --- |
|  | **Merná jednotka** | **Jednotková cena v EUR bez DPH** | **Sadzba DPH** | **Jednotková cena v EUR s DPH** |
| Cena za dodávku zemného plynu podľa opisu predmetu zákazky bez spotrebnej dane a bez ďalších poplatkov stanovených ÚRSO (cena je vrátane všetkých poplatkov obchodníka) | MWh  |  |  |  |

V ..............................., dňa ...............................

..............................................................

podpis osoby oprávnenej konať za uchádzača v súlade so zápisom v OR SR alebo v inej relevantnej evidencii

# Opis predmetu zákazky

* + 1. Názov predmetu zákazky

Združená dodávka zemného plynu

* + 1. Opis predmetu zákazky
			1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný predmet:

09123000-7 Zemný plyn

Doplňujúce predmety:

65200000-5 Rozvod plynu a súvisiace služby

Stručný opis predmetu zákazky

Dodávka zemného plynu a súvisiacich služieb.

* + - 1. **Podrobný opis predmetu zákazky**

Dodávka zemného plynu do odberných miest verejného obstarávateľa, resp. verejných obstarávateľov, vrátane jeho prepravy distribučnou sieťou a prevzatia zodpovednosti za odchýlku, v kvalite zodpovedajúcej technickým podmienkam prevádzkovateľa distribučnej siete, pri dodržaní platných právnych predpisov SR, technických podmienok a prevádzkového poriadku prevádzkovateľa distribučnej siete (ďalej len "plnenie").

Verejný obstarávateľ požaduje:

* fixnú cenu zemného plynu podľa opisu predmetu zákazky, bez spotrebnej dane a bez ďalších poplatkov stanovených Úradom pre reguláciu sieťových odvetví (ďalej len "ÚRSO"), vyjadrenú v EUR/MWh,
* cenu za dodanie 1 MWh zemného plynu, ktorá musí zahŕňať všetky náklady obchodníka na nákup zemného plynu vrátane obchodnej činnosti, nákladov na prístup do prepravnej siete a prepravu zemného plynu a nákladov za uskladnenie zemného plynu,
* v cene zahrnúť pre odberateľa prístup do príslušnej distribučnej siete, distribúciu plynu v kvalite garantovanej technickými podmienkami prevádzkovateľa distribučnej siete, systémové služby a ostatné služby spojené s použitím siete a s distribúciou a prepravou plynu do jednotlivých odberných miest odberateľa,
* nepretržitú dodávku zemného plynu v čase od 06:00:00 hodiny do 06:00:00 hodiny,
* prekročenia/nedočerpania plánovaného množstva bez navýšenia ceny,
* ročné vyhodnocovanie odobratého množstva,
* zabezpečenie súčinnosti s doterajším dodávateľom pri odpojení a zapojení odberných miest,
* individuálnu klientsku starostlivosť/obsluhu pre všetky odberné miesta verejného obstarávateľa,
* zabezpečenie služby elektronického portálu zriadeného pre jednotlivé odberné miesta verejného obstarávateľa, prostredníctvom ktorej môže používateľ využívať informácie o svojich odberných miestach, histórii spotreby a využívať ďalšie elektronické služby.

Plnenie sa bude realizovať v rozsahu a forme podľa zmluvy o dodaní tovaru, ktorá sa bude uzatvárať na základe rámcovej dohody s konkrétnym verejným obstarávateľom.

# Kritériá na vyhodnotenie ponúk a spôsob ich uplatnenia

* + 1. Kritériá na vyhodnotenie ponúk

 Predmetom hodnotenia ponúk podľa kritérií určených verejných obstarávateľom bude jednotková cena za 1 MWh zemného plynu podľa opisu predmetu zákazky vyjadrená v EUR bez DPH, bez spotrebnej dane a bez ďalších poplatkov stanovených ÚRSO, uvedená uchádzačom v návrhu na plnenie kritérií podľa časti E. týchto súťažných podkladov.

* + 1. Spôsob uplatnenia kritérií

2.1 Ako prvá v poradí bude označená ponuka s najnižšou jednotkovou cenou, ako druhá v poradí bude označená ponuka s druhou najnižšou jednotkovou cenou, atď.. Poradie ostatných ponúk sa stanoví obdobne.

2.2 Úspešným uchádzačom sa stane ten uchádzač, ktorý spĺňa určené podmienky účasti, a ktorého ponuka sa v súlade s predchádzajúcim bodom umiestni na prvom mieste v poradí, za predpokladu, že ponuka spĺňa všetky požiadavky verejného obstarávateľa na predmet zákazky (bod 7.1 súťažných podkladov)

# Návrh na plnenie kritéria

* + - 1. **Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

* + - 1. **Návrh na plnenie kritéria**

|  |  |  |  |  |
| --- | --- | --- | --- | --- |
|  | **Merná jednotka** | **Jednotková cena v EUR bez DPH** | **Sadzba DPH** | **Jednotková cena v EUR s DPH** |
| Cena za dodávku zemného plynu podľa opisu predmetu zákazky bez spotrebnej dane a bez ďalších poplatkov stanovených ÚRSO (cena je vrátane všetkých poplatkov obchodníka) | MWh  |  |  |  |

V ..............................., dňa ...............................

..............................................................

podpis osoby oprávnenej konať za uchádzača v súlade so zápisom v OR SR alebo v inej relevantnej evidencii

# Súhlas uchádzača s obsahom návrhu rámcovej dohody

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu rámcovej dohody podľa časti B. súťažných podkladov, ako i s obsahom návrhu zmluvy o dodaní tovaru podľa prílohy č. 3 rámcovej dohody k nadlimitnej zákazke s názvom: „Združená dodávka zemného plynu“.

V ..............................., dňa ...............................

..............................................................

podpis osoby oprávnenej konať za uchádzača v súlade so zápisom v OR SR alebo v inej relevantnej evidencii

# Podiel zákazky zadaný subdodávateľom

**Čestné vyhlásenie dodávateľa**

**o subdodávateľoch**

v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Podpísaná právnická osoba / fyzická osoba:**

|  |  |
| --- | --- |
| Obchodné meno |  |
| Sídlo |  |
| IČO |  |
| Zapísaná v  |  |
| Zastúpená |  |

**Č e s t n e v y h l a s u j e m**,

že dodanie predmetu rámcovej dohody, ktorým je „Dodávka zemného plynu“ zabezpečíme výhradne vlastnými kapacitami.

*alebo (ponechá sa iba správna verzia)*

že dodanie predmetu rámcovej dohody, ktorým je „Dodávka zemného plynu“ zabezpečíme vlastnými kapacitami a prostredníctvom nižšie uvedeného subdodávateľa/subdodávateľov:

|  |  |
| --- | --- |
| **Subdodávateľ 1\*:**Predmet subdodávky: |  |
| Podiel subdodávky (%): |  |
|   |   |  |
| **Obchodné meno** |   |
| Adresa sídla |   |
| IČO |   |
| **Osoba/osoby oprávnená/é konať za subdodávateľa \*** |
| 1. | Meno a priezvisko |   |
| Adresa pobytu |   |
| Dátum narodenia |   |
| 2. | Meno a priezvisko |   |
| Adresa pobytu |   |
| Dátum narodenia |   |

*\*Poznámka: použije sa toľkokrát, koľkokrát je to potrebné.*

Som/sme si vedomý/í právnych následkov, v prípade zistenia nepravdivých údajov v tomto vyhlásení.

V ................ dňa ......................................................

podpis (meno, funkcia a názov spoločnosti)

Prílohy súťažných podkladov:

Príloha č. 1 – Zoznam odberných miest